Here is a page extracted from Wikipedia that may contain CSS, HTML, and a lot of unformatted text.

Title: Sallent de Galligo
Content: Sallent de Galligo (en castellano Sallent de Gállego), tradicionalment Sallent, ye un municipio aragonés situato en a capecera d'a Val de Tena (comarca de l'Alto Galligo y provincia de Uesca) chunto a lo entibo de Lanuza, baixo a Penya Foratata. Iste municipio muga con Francia en O Portalet.

Posata en o cobalto d'a Val de Tena, a 1.305 m., baixo la Penya Foratata, ye la capeza d'a albala municipal, que encluye a los lugars de Fornigal, Lanuza y Portalet y as Entidaz Locals Menors de Tramacastiella, Sandiniés y Escarriella.

Toponimia 
Sallent ye un toponimo recurrent en a toponimia aragonesa y catalana.

En a microtoponimia de Sallent bi ma muitos casos de -ch- en cuenta de -ll- que indican una fase lingüistica con presencia de sonitos cacuminals comparables a la che vaqueira, sobretot en o sufixo -iello, que se presenta como -iecho, -iacha, ecetra. O toponimo troniecho ye intresant tamién porque Alvin Kuhn lo relaciona con o latín THRONUS d'o catalán trona ("predicadera") y o castellano trono ("cadiera reyal").

Historia 
Citata por primera vegata en 1279, Sallent, con 66 fuegos en 1488, yera en a Edat Meya a población mes gran d'a Val de Tena, anque os suyos repuis proceden de muito enta zaga como lo contrimuestran bels remenches megaliticos trobatos en comarcas amanatas.

A o largo d'a suya historia Sallent ha dato a o Reino d'Aragón ilustres personaches como Chuan de Lanuza, chusticia d'Aragón asinas como atros nueu chusticias, siet virreis, doctors, catredaticos, canonches, deputaus d'o Reino aragonés, chefes militars y personaches como Fermín Arrudi (o Chigant Aragonés), en epoca mas recient.

Molimentos 
 Ilesia gotica de Nuestra Sinyora de l'Asumpción y retablo mayor (sieglo XVI). Construita a expensas de Chuan de Lanuza, Chusticia d'Aragón y Virrei de Valencia, Catalunya y Sicilia, estió lo suyo artifice Chuan de Segura autor asinas mesmo d'a seu de Balbastro y d'a Colechiata d'Alquezra, en o que sobresale o suyo polito retablo mayor d' estilo gotico plateresco, obra de Chuan de Moreto, Pietro Lasaosa y Miguel de Peñaranda. Consta de 16 tablas, con cuantas tallas muito valiosas y pinturas sinyatas por Martín García. A ilesia ye protechita legalment dende 2001 con a suya declaración como Bien d'Intrés Cultural. Ye l'actual ilesia parroquial d'o lugar.
 Puent Medieval (sieglo XVI).
 En a Plaza mayor podemos alufrar o triple arco romanico y en tot o conchunto almirar as suyas politas casas solariegas adornatas con escudos, puertas, balcons, finestras..... asina como posar-nos en o Mentidero, curioso puesto d'arroclada d'os lugarencos, a alufrar a polita envista d'a nuestra comarca.

Demografía

Administración

Reparto de concellers

Alcaldes

Personalidaz naixitas de Sallent de Galligo 
Categoría principal: Naixitos de Sallent de Galligo.

Fiestas, Cultura y espectaclos 
 Virchen d'as Nieus (5 d'agosto)
 L'Aponderación d'a Santa Cruz (14 y 15 de setiembre)
 Festival Pireneus Sur (2º quincena de chulio), festival de musica que se celebra en Lanuza
 Premio de Relatos "Luis del Val" (anyal, ta obras en aragonés y castellano)

Vinclos externos 

 Sallent de Galligo.

Referencias